Автономни ставки
Автономната ставка представлява преференциално третиране на определени държави по отношение на други за определени стоки, посочени в Митническата тарифа.

При внос на определени стоки държавата има правото да определи по-ниска ставка в сравнение с третиране „най-облагодетелствана нация“ или дори нулева ставка, но като правило нивото на автономната ставка е по-ниско от нивото на конвенционалната.

Всяка държава разполага с правото да определя сама нивото на митническите ставки по отношение на трети държави в съответствие с разпоредбите на международното право и задълженията, поети по многостранни или двустранни търговски споразумения.

В Комбинираната номенклатура на Европейския съюз близо 99% от тарифните линии са обвързани в СТО, като нивото на конвенционалните ставки почти не позволява допълнителното им намаляване.

Вижте също 
 конвенционални ставки

Митническо дело